	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt Programa javnih potreba u kulturi na području Općine Drnje u 2027. godini

	
OPĆINA DRNJE

	Početak savjetovanja
3. studenoga 2026.
	Završetak savjetovanja
3. prosinca 2026.



RAZLOG DONOŠENJA 
	Člankom 5. i 6. Zakona o kulturnim vijećima i financiranju javnih potreba u kulturi ("Narodne novine" broj 83/22) propisano je da predstavničko tijelo jedinice lokalne i područne (regionalne) samouprave programom utvrđuje javne potrebe u kulturi, te za njihovo provođenje osiguravaju sredstva iz svojih proračuna, u skladu sa zakonom.
Sukladno odredbama Zakona o kulturnim vijećima i financiranju javnih potreba u kulturi ("Narodne novine" broj 83/22) pripremljen je Nacrt Programa javnih potreba u kulturi Općine Drnje za 2027.g.
Cilj provođenja savjetovanja sa javnošću je upoznavanje javnosti s nacrtom Programa javnih potreba u kulturi na području Općine Drnje u 2027. godini, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da je nacrt Programa javnih potreba u kulturi na području Općine Drnje u 2027. godini od interesa za građane.




Pozivamo predstavnike zainteresirane javnosti da najkasnije do 3. prosinca 2026. godine dostave svoje komentare na nacrt Programa javnih potreba u kulturi na području Općine Drnje u 2027. godini putem OBRASCA za savjetovanja na e-mail: opcina@drnje.hr .
Po završetku savjetovanja, svi pristigli doprinosi bit će javno dostupni na internetskoj stranici Općine Drnje te priloženi uz prijedlog akta o kojem će raspravljati Općinsko vijeće Općine Drnje.
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnijeg nacrt Programa javnih potreba u kulturi na području Općine Drnje u 2027. godini

Drnje, 3. studenoga 2026.

